section_heading: Prvi svjetski rat
paragraph_text: Na početku Prvog svjetskog rata Sontagu je dodijeljeno zapovjedništvo nad 41. pješačkom divizijom koja se na Istočnom bojištu nalazila u sastavu 8. armije. Zapovijedajući navedenom divizijom sudjeluje u velikoj njemačkoj pobjedi u Bitci kod Tannenberga. Početkom listopada preuzima zapovjedništvo nad 18. pričuvnom divizijom koja se nalazila na Zapadnom bojištu. U ožujku 1915. promaknut je u čin general poručnika, da bi u lipnju te iste godine bio imenovan zapovjednikom 56. pješačke divizije. S navedenom divizijom u rujnu i listopadu sudjeluje u Drugoj bitci u Champagni u kojoj je divizija pretrpjela teške gubitka. Nakon reorganizacije i popune divizija se u prosincu vraća na položaje u Champagni.